

**RETNINGSLINJER FOR BÅTPLASS I SKJERVØY BÅTFORENING.**

1. *En bryggeeier som ønsker å selge sin båtplass plikter å melde dette til styret i SBF. SBF har forkjøpsrett til konkurrerende pris. Ønsker SBF å benytte sin forkjøpsrett, må bryggeeieren få beskjed om dette senest innen 14 dager. Dersom bryggeeieren ønsker det kan SBF hjelpe til med å formidle salg. Det er en forutsetning for salg at den nye eieren er medlem av SBF.*
2. *Båtplass er godkjent når kopi av utarbeidet salgskontrakt for båtplass framlagt SBF. Medlemskontingent må være betalt.*
3. *Ved overdragelse av plass til andre innen familien plikter bryggeeieren å sende kopi av utarbeidet salgskontrakt innen 14 dager.*
4. *Styret kan stoppe et salg dersom utsendte årsregninger eller annet ikke er gjort opp innen en gitt tidsfrist.*
5. *Rettighetshaver til bryggeplass plikter å delta i dugnader og skal i samråd med bryggevaktsgruppa utføre småreperasjoner/ vedlikehold. Alle skal delta minst ei uke som bryggevakt, hvor snømåking av platt, gangvei og brygge inngår. Det kan frikjøpes dugnad  pr. år for kr. 1000,- som legges til årsregningen.  Arbeid som bryggevakt/ snømåking inngår ikke i frikjøp. personer som ikke etterkommer krav om snømåking i sin periode må betale 1000,-kr til SBF. Bryggevakter innrapporterer slike forhold.*
6. *Båteiere som ikke benytter sin bryggeplass kan fremleie den, men må påse at den som leier plassen er medlem av SBF. Bryggevaktsgruppa skal orienteres, og skal godkjenne leieforholdet.*
7. *Kommersielle aktører som skal leie båtplass i våre brygger skal:*
8. *Ha avtale med eier om leie (tillatelse og eventuell pris)*
9. *Betale vanlig dagleie til SBF (for tiden kr 100,-)*
10. *Erstatte alle skader de evt. påfører bryggeanlegget.*
11. *Båt som ligger i SBF`s flytebrygger skal være forsikret. Styret/ bryggevaktsgruppa kan forlange bevis for at slik forsikring gjelder. Dersom båten ikke er forsikret skal båten bortvises inntil forsikringen er i orden.*
12. *Avgifter på strøm fastsettes normalt av styret, som har fullmakt å inngå faststrømavtale, dersom de finner det hensiktsmessig.*
13. *Størrelsen på vedlikeholdskostnadene for bryggene fastsettes av årsmøtet.*
14. *Tildeling av ledige båtplasser tildeles av styret, eventuelt styreformannen. Styret har rett til å omdisponere båtplasser når styret finner det hensiktsmessig. Tilbakebetaling eller tilleggsinnskudd skal skje etter at båtplassen er forandret i størrelse.*

*Sist revidert av årsmøtet 2018*